Ο **Αρμάντο Γκονσάλβες Τεϊσέιρα** (γεννημένος στις 25 Σεπτεμβρίου 1976), πιο γνωστός ως **Πετίτ**, είναι ένας Πορτογάλος ποδοσφαιριστής, ο οποίος αγωνίζεται για λογαριασμό της Μποαβίστα, ομάδας της Β' Κατηγορίας Πορτογαλίας, ως αμυντικός μέσος.

Έλαβε το παρατσούκλι *Πετίτ* λόγω του μικρού ύψους του, αλλά και επειδή γεννήθηκε στη Γαλλία. Έγινε επίσης γνωστός ως *Pitbull* από τους οπαδούς, λόγω του άγριου τρόπου παιχνιδιού του, σε συνδυασμό με το εξαιρετικό σουτ που διαθέτει από μεγάλες αποστάσεις.

Αφού βοήθησε την Μποαβίστα να κατακτήσει το πρώτο και μοναδικό πορτογαλικό πρωτάθλημα της ιστορίας της, κατάφερε να μετρήσει συνολικά πάνω από 200 επίσημες συμμετοχές με την Μπενφίκα, κατακτώντας άλλους τρεις τίτλους μαζί της. Πέρασε επίσης αρκετές σεζόν στη Γερμανία με την ΦΚ Κολωνία, αλλά τα τελευταία του χρόνια σημαδεύτηκαν από πολλά προβλήματα τραυμτισμών.

Ώντας Πορτογάλος διεθνής κατά τη δεκαετία του 2000, ο Πετίτ εκπροσώπησε τη χώρα του σε δύο Παγκόσμια Κύπελλα – τερματίζοντας τέταρτος στο Παγκόσμιο Κύπελλο του 2006 – καθώς και σε ανάλογο αριθμό Ευρωπαϊκών Πρωταθλημάτων.

Συλλογική Καριέρα
-----------------

### Πρώτα Χρόνια / Μποαβίστα

Ο Πετίτ γεννήθηκε από Πορτογάλους γονείς στο Στρασβούργο της Γαλλίας, απ'όπου επέστρεψε στη μητρική του χώρα ενώ ήταν ακόμη βρέφος. Μετά από τέσσερα χρόνια σε μικρομεσαίες ομάδες, αγωνίστηκε για πρώτη φορά στην Α' Κατηγορία με τη Ζιλ Βισέντε ΦΚ, όπου αποτέλεσε παίκτη-κλειδί, βοηθώντας την ομάδα του Μπαρσέλος να τερματίσει στην καλύτερη θέση της ιστορίας της στο πορτογαλικό πρωτάθλημα (5η, χάνοντας για μία μόλις θέση την πρόκριση στο Κύπελλο ΟΥΕΦΑ).

Μετά από μία σεζόν, ο Πετίτ αποχώρησε από την ομάδα με προορισμό την Μποαβίστα, αποτελώντας βασικό συντελεστή στη μοναδική κατάκτηση του πρωταθλήματος στην ιστορία του συλλόγου, και δοκιμάζοντας για πρώτη φορά την εμπειρία του UEFA Champions League.

### Μπενφίκα

Το καλοκαίρι του 2002 ο Πετίτ μεταγράφηκε στην Μπενφίκα, αποτελώντας, από την πρώτη του στιγμή στους *Αετούς της Λισσαβόνας*, βασικό στέλεχος της ομάδας. Στην τρίτη του σεζόν, πέτυχε δύο τέρματα σε 29 αγώνες καθώς οι *Κόκκινοι* έβαλαν τέλος σε 11 χρόνια χωρίς κατάκτηση πρωταθλήματος.

Μετά από άκρως ικανοποιητικές εμφανίσεις στην πορεία της ομάδας στο Τσάμπιονς Λιγκ της σεζόν 2005–06, η οποία τελείωσε άδοξα από τη μετέπειτα νικήτρια της διοργάνωσης Μπαρτσελόνα στα προημιτελικά, υπήρχαν φήμες περί επαφών της Μάντσεστερ Γιουνάιτεντ και της Ολιμπίκ Λυών με τον παίκτη, ο οποίος όμως ήταν επιφυλακτικός στο θέμα της αποχώρησής του από μια από τις αγαπημένες του ομάδες, παραμένοντας σε αυτήν άλλα δύο χρόνια.

### ΦΚ Κολωνία

Στις 29 Ιουλίου 2008, ο Πετίτ υπέγραψε συμβόλαιο συνεργασίας με τη νεοπροβιβασθείσα στην Μπουντεσλίγκα ΦΚ Κολωνία. Πέτυχε το πρώτο του τέρμα με τη νέα του ομάδα στις 7 Αυγούστου, σε έναν αγώνα απέναντι στην ΣΦ Νίερεντεραουαρμπαχ στα πλαίσια του Κυπέλλου Γερμανίας εκείνης της σεζόν. Την 1η Νοεμβρίου πέτυχε το πρώτο του τέρμα στην Μπουντεσλίγκα, στις καθυστερήσεις ενός αγώνα με την ΦφΜ Στουτγκάρδη, σε μια νίκη της ομάδας του με 3–1, τελειώνοντας την πρώτη του σεζόν με 31 αγώνες στο ενεργητικό του επί των 34 της σεζόν συνολικά, με την ομάδα του να εξασφαλίζει με μια σχετική άνεση την παραμονή στην κατηγορία.

Ο 35χρονος τότε Πετίτ έχασε το σύνολο της σεζόν 2011–12 λόγω ενός τραυματισμού στον πρόσθιο χιαστό σύνδεσμο, ενώ η ομάδα της Κολωνίας υποβιβάστηκε.

### Τελευταία χρόνια

Τον Αύγουστο του 2012, σε ηλικία περίπου 36, ο Πετίτ επέστρεψε στην Μποαβίστα, με την ομάδα να βρίσκεται πλέον στη Β' Κατηγορία Πορτογαλίας.

Διεθνής Καριέρα
---------------

Ο Πετίτ πργματοποίησε το διεθνές ντεμπούτο του με την Πορτογαλία στις 2 Ιουνίου 2001, σε μια ισσοπαλία με σκορ 1–1 απέναντι στο Έιρε στο Δουβλίνο για την προκριματική φάση του Παγκοσμίου Κυπέλλου του 2002. Αγωνίστηκε με την εθνική του ομάδα στην τελική φάση της διοργάνωσης, ενώ ήταν επίσης μέλος της ομάδας που έφτασε μέχρι τον τελικό του Euro 2004, διοργανώτρια του οποίου ήταν η Πορτογαλία.

Ο Πετίτ σκόραρε δύο φορές με χτυπήματα φάουλ από μακρινή απόσταση σε έναν εντός έδρας θρίμβο με 7–1 επί της Ρωσίας, για την προκριματική φάση του Παγκοσμίου Κυπέλλου του 2006, στην τελική φάση του οποίου τελικά συμμετείχε, που έγινε στη Γερμανία, πετυχαίνοντας ένα αυτογκόλ στο 61ο λεπτό του μικρού τελικού απέναντι στη διοργανώτρια χώρα, αποτελώντας τον τέταρτο παίκτη που σκόραρε με αυυτό τον τρόπο στη διάρκεια της διοργάνωσης.

Μετά το πέρας του Euro 2008, όπου αγωνίστηκε βασικός με την ομάδα που έφτασε ως τα προημιτελικά της διοργάνωσης, ο Πετίτ ανακοίνωσε την απόσυρσή του από την εθνική ομάδα της χώρας του, σε ηλικία περίπου 32 ετών. Συνολικά, μέτρησε 57 συμμετοχές και τέσσερα τέρματα με την Εθνική Πορτογαλίας.

Τίτλοι
------

### Συλλογικοί

Μποαβίστα
* Πορτογαλικό Πρωτάθλημα: 2000–01
* Σούπερ Καπ Πορτογαλίας: Φιναλίστ το 2001

Μπενφίκα
* Πορτογαλικό Πρωτάθλημα: 2004–05
* Κύπελλο Πορτογαλίας: 2003–04; Φιναλίστ το 2004–05
* Σούπερ Καπ Πορτογαλίας: 2005

### Διεθνείς

* Ευρωπαϊκό Πρωτάθλημα Ποδοσφαίρου: Φιναλίστ το 2004
* Ευρωπαϊκό Πρωτάθλημα U-16: 1996

### Ατομικοί

* Πορτογάλος Ποδοσφαιριστής της Χρονιάς: 2001
* Πορτογαλική Χρυσή Μπάλα: 2006

### Orders

* Medal of Merit, Order of the Immaculate Conception of Vila Viçosa (House of Braganza)

Παραπομπές
----------

1. ↑  «VfB Stuttgart 1-3 1. FC Köln». ESPN Soccernet. 1 Νοεμβρίου 2008. Ανακτήθηκε στις 7 Αυγούστου 2012. [*νεκρός σύνδεσμος*]
2. ↑  «Kölns Petit fällt ein halbes Jahr aus» [Köln's Petit to miss half a year] (στα German). Focus. 15 Μαΐου 2011. Αρχειοθετήθηκε από το πρωτότυπο στις 28 Σεπτεμβρίου 2013. Ανακτήθηκε στις 7 Αυγούστου 2012. CS1 maint: Μη αναγνωρίσιμη γλώσσα (link)
3. ↑  «Petit wieder auf dem Platz» [Petit returns] (στα German). FC Köln. 29 Σεπτεμβρίου 2011. Ανακτήθηκε στις 7 Αυγούστου 2012. CS1 maint: Μη αναγνωρίσιμη γλώσσα (link)
4. ↑  «Mercado: Boavista promove regresso de antigas estrelas» [Market: Boavista promotes return of former stars] (στα Portuguese). Futebol 365. 26 Αυγούστου 2012. Αρχειοθετήθηκε από το πρωτότυπο στις 28 Ιουνίου 2013. Ανακτήθηκε στις 28 Σεπτεμβρίου 2012. CS1 maint: Μη αναγνωρίσιμη γλώσσα (link)
5. ↑  «Ronaldo leads Portugal procession». UEFA.com. 13 Οκτωβρίου 2004. Ανακτήθηκε στις 13 Μαΐου 2011.
6. ↑  «Schweinsteiger starts German party». UEFA.com. 8 Ιουλίου 2006. Ανακτήθηκε στις 13 Μαΐου 2011.
7. ↑  «Selecção distinguida pelo Duque de Bragança» (στα Portuguese). Cristiano Ronaldo News. 30 August 2006.. Ανακτήθηκε στις 30 August 2006.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Στατιστικά και προφίλ στο Zerozero
* Στατιστικά στο ForaDeJogo Αρχειοθετήθηκε 2012-11-02 στο Wayback Machine.
* Προφίλ στο PortuGOAL Αρχειοθετήθηκε 2011-08-19 στο Wayback Machine.

|  |  |  |  |  |
| --- | --- | --- | --- | --- |
| 

| π • σ • ε
**Εθνική Πορτογαλίας – Μουντιάλ 2002** |
| --- |
|  |
|  | 
* 1 Βίτορ Μπαΐα
* 2 Κόστα
* 3 Σαβιέρ
* 4 Κανέιρα
* 5 Κόουτο (c)
* 6 Σόουζα
* 7 Φίγκο
* 8 Πίντο
* 9 Παουλέτα
* 10 Ρουί Κόστα
* 11 Κονσεϊσάο
* 12 Βιάνα
* 13 Αντράντ
* 14 Μπαρμπόσα
* 15 Νέλσον
* 16 Ρικάρντο
* 17 Μπέντο
* 18 Φρεσάο
* 19 Καπούσο
* 20 Πετίτ
* 21 Νούνο Γκόμες
* 22 Μπέτο
* 23 Ρουί Ζόρζε
* Προπονητής: Ολιβέιρα
 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Πορτογαλίας – Euro 2004** |
| --- |
|  |
|  | 
* 1 Ρικάρντο
* 2 Φερέιρα
* 3 Ρούι Ζόρζε
* 4 Αντράντ
* 5 Κόουτο (c)
* 6 Κοστίνια
* 7 Φίγκο
* 8 Πετίτ
* 9 Παουλέτα
* 10 Ρουί Κόστα
* 11 Σιμάο
* 12 Κιμ
* 13 Μιγκέλ
* 14 Βαλέντε
* 15 Μπέτο
* 16 Καρβάλιο
* 17 Ρονάλντο
* 18 Μανίς
* 19 Μέντες
* 20 Ντέκο
* 21 Νούνο Γκόμες
* 22 Μορέιρα
* 23 Ποστίγκα
* Προπονητής: Σκολάρι
 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Πορτογαλίας – Μουντιάλ 2006** |
| --- |
|  |
|  | 
* 1 Ρικάρντο
* 2 Φερέιρα
* 3 Κανέιρα
* 4 Κόστα
* 5 Μέιρα
* 6 Κοστίνια
* 7 Φίγκο Αρχηγός
* 8 Πετίτ
* 9 Παουλέτα
* 10 Βιάνα
* 11 Σιμάο
* 12 Κιμ
* 13 Μιγκέλ
* 14 Βαλέντε
* 15 Μπόα Μόρτε
* 16 Καρβάλιο
* 17 Ρονάλντο
* 18 Μανίσε
* 19 Μέντες
* 20 Ντέκο
* 21 Νούνο Γκόμες
* 22 Σάντος
* 23 Ποστίγκα
* Προπονητής: Σκολάρι
 |

 |